র‍্যাপেঁ এবার বৃদ্ধার দুর্বল মনকে ভয়ে জর্জরিত করে দিতে শুরু করলেন উচ্চস্বরে কথাবার্তা আর ভূতুড়ে গল্প। র‍্যাপেঁ বললেন, ‘মৃত্যুর কয়েক মিনিট আগে শয়তান মরণাপন্ন ব্যক্তিদের কাছে আসে। তার হাতে থাকে ঝাড়ু আর মাথায় রান্নার পাত্র, আর সে তীক্ষ্ণ চিৎকার করে। যেইমাত্র তুমি তাকে দেখে ফেললে, ব্যস্‌, তোমার দফারফা। মাত্র কয়েকমুহূর্ত তুমি বেঁচে থাকবে, পরমুহূর্তেই পটল তুলবে।’ রাপেঁ তাঁর উপস্থিতিতে এ-যাবৎ যেসব ব্যক্তিদের কাছে মৃত্যুর আগে শয়তান এসেছিল, গলগলিয়ে তাঁদের নাম বলে গেলেন: জোসেফাইন লয়জল, ইউলালি রাতিয়েঁ, সফি পাদাগুনউ, সেরাফাইন গ্রস্‌পাইড ...।